greek_downloads/Οικονομική Έκθεση ΔΕΗ Α.Ε. (2024,Εξαμηνιαία,Μητρική-Ενοποιημένη)/images/page_64.png
ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε. 
ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024 
(ποσά σε χιλιάδες Ευρώ, εκτός αν αναφέρεται διαφορετικά) 
 
64 
3. ΣΗΜΑΝΤΙΚΑ ΓΕΓΟΝΟΤΑ ΠΕΡΙΟΔΟΥ  
 
3.1. Πόλεμος σε γειτονικές χώρες 
 
Η τρέχουσα γεωπολιτική κρίση στην Ουκρανία, σε συνδυασμό με τις οικονομικές κυρώσεις που έχουν επιβληθεί 
στη Ρωσία από την Ευρωπαϊκή Ένωση, τις Ηνωμένες Πολιτείες της Αμερικής και πολλές άλλες χώρες έχουν 
δημιουργήσει συνθήκες αβεβαιότητας στο οικονομικό περιβάλλον σε ευρωπαϊκό και παγκόσμιο επίπεδο. 
Ο Όμιλος ΔΕΗ δεν διαθέτει σχετική εμπορική παρουσία σε Ρωσία και Ουκρανία, με αποτέλεσμα να μην 
προκύπτει άμεση επίδραση στις δραστηριότητές του, αλλά η έμμεση επίδραση, όπως εξελίχθηκε, είναι ιδιαίτερα 
σημαντική. 
 
Το αυξημένο κόστος στην χονδρεμπορική αγορά ηλεκτρικής ενέργειας λόγω της πρωτοφανούς αύξησης της 
τιμής φυσικού αερίου το 2022 αποτέλεσε μία εξέλιξη που επηρέασε εμμέσως τις δραστηριότητες του Ομίλου, ο 
οποίος όμως προστατεύθηκε σε μεγάλο βαθμό από την καθετοποιημένη φύση των δραστηριοτήτων του, λόγω 
της παρουσίας του τόσο στην παραγωγή όσο και στην εμπορία ηλεκτρικής ενέργειας. Η εν λόγω προστασία του 
Ομίλου λόγω της καθετοποιημένης φύσης του αμβλύνθηκε σε κάποιο βαθμό, ως συνέπεια του Προσωρινού 
Μηχανισμού Επιστροφής Μέρους Εσόδων Αγοράς Επόμενης Ημέρας του Νόμου 4971/2022 (Άρθρο 122).  
 
Με βάση τον Μηχανισμό αυτό που είχε ισχύ την περίοδο 8.7.2022-31.12.2023, οι μονάδες ηλεκτροπαραγωγής 
του Διασυνδεδεμένου Συστήματος (πλην Κρήτης) αμείβονταν στην Προημερήσια και Ενδοημερήσια Αγορά με 
βάση ρυθμιζόμενες τιμές (στην περίπτωση που αυτές οι ρυθμιζόμενες τιμές προέκυπταν χαμηλότερες από τις 
Τιμές Εκκαθάρισης που διαμορφώνονταν ελεύθερα στην Προημερήσια και Ενδοημερήσια Αγορά), όπως αυτές 
ορίζονται με Υπουργική Απόφαση (πρακτικά παρακρατήθηκε μέρος των εσόδων τους από την Προημερήσια και 
Ενδοημερήσια Αγορά, με το οποίο χρηματοδοτήθηκε ο ειδικός λογαριασμός «Ταμείο Ενεργειακής Μετάβασης»).  
 
Με τον παραπάνω Μηχανισμό τα έσοδα της Παραγωγής στην Προημερήσια και Ενδοημερήσια Αγορά είχαν ένα 
ανώτατο όριο (πλαφόν) το οποίο προέκυπτε με βάση το μεταβλητό κόστος των μονάδων (cost plus), ενώ οι 
δαπάνες της Προμήθειας στην ίδια Αγορά προέκυπταν με βάση την Τιμή Εκκαθάρισης της Αγοράς αυτής. 
 
Ως έκτακτο μέτρο για την ενίσχυση της ενεργειακής επάρκειας της χώρας και τη μείωση του εφοδιασμού φυσικού 
αερίου από την Ρωσία, ο Όμιλος ΔΕΗ δρομολόγησε εντός του 2022 την αύξηση της λιγνιτικής παραγωγής 
συμβάλλοντας στην επάρκεια του ηλεκτρικού συστήματος της χώρας για την περίοδο που διαρκούσε η 
ενεργειακή κρίση, μέσω αναθεώρησης του μεταλλευτικού σχεδιασμού των ορυχείων και της διαφοροποίησης 
του προγράμματος απόσυρσης των λιγνιτικών μονάδων με εκτιμώμενη μικρή επιμήκυνση του σε συνάρτηση και 
με τις συνθήκες της αγοράς. 
 
Τα ανωτέρω μέτρα σε συνδυασμό με τις γεωπολιτικές εξελίξεις οδήγησαν σε σημαντική αποκλιμάκωση των 
τιμών του φυσικού αερίου και της ηλεκτρικής ενέργειας εντός του 2023 σε όλη την Ευρώπη, 
συμπεριλαμβανομένης και της Ελλάδας. Από 01.01.2024, η ελληνική αγορά ενέργειας λειτουργεί χωρίς θεσμικές 
παρεμβάσεις και  παρατηρήθηκε περαιτέρω αποκλιμάκωση των τιμών του φυσικού αερίου και της ηλεκτρικής 
ενέργειας. Παρόλα αυτά, ο κίνδυνος υψηλών τιμών και άρα ο κίνδυνος παράτασης της ενεργειακής κρίσης, δεν 
έχει εξαλειφθεί, δεδομένου και του πολέμου στη Μέση Ανατολή που ξεκίνησε εντός του Οκτωβρίου 2023 στα 
σύνορα του Ισραήλ. Μια ενδεχόμενη επέκταση των εχθροπραξιών στην ευρύτερη περιοχή της Μέσης Ανατολής, 
εγείρει ανησυχίες για επιμήκυνση της ενεργειακής κρίσης στην Ευρώπη. 
 
 Ο Όμιλος ΔΕΗ δεν διαθέτει σχετική εμπορική παρουσία στην περιοχή της Μέσης Ανατολής, με αποτέλεσμα να 
μην προκύπτει άμεση επίδραση στις δραστηριότητές του.  
 
Έμμεσες επιπτώσεις ενδέχεται να προκύψουν λόγω της συνεπακόλουθης μείωσης του διαθέσιμου εισοδήματος 
των πελατών μας, ως αποτέλεσμα πιθανά αυξημένου ενεργειακού κόστους και της ενίσχυσης των 
πληθωριστικών πιέσεων. Επιπρόσθετα, παρατηρήθηκε σημαντική μείωση της ζήτησης Η/Ε κατά το δεύτερο 
μισό του 2022 που συνεχίστηκε εντός του 2023, αλλά και το Α’ εξάμηνο 2024. 
 
Η όποια συνολική τελική οικονομική επίδραση από τον πόλεμο Ρωσίας-Ουκρανίας και από τον πόλεμο στη 
Μέση Ανατολή στην παγκόσμια και την ελληνική οικονομία και τις επιχειρηματικές δραστηριότητες του Ομίλου 
και της Μητρικής Εταιρείας, δεν μπορεί επί του παρόντος να εκτιμηθεί, λόγω του υψηλού βαθμού αβεβαιότητας 
που προκύπτει από την αδυναμία πρόβλεψης της τελικής κατάληξης, αλλά και λόγω των δευτερογενών 
επιπτώσεών της που αναφέρονται παραπάνω.  
 
Σε κάθε περίπτωση όμως, η Διοίκηση του Ομίλου και της Μητρικής Εταιρείας παρακολουθεί συνεχώς τις σχετικές 
εξελίξεις και αξιολογεί τυχόν πιθανές περαιτέρω επιπτώσεις στη λειτουργία, την οικονομική θέση και τα 
αποτελέσματα του Ομίλου και της Μητρικής Εταιρείας, ευρισκόμενη σε κατάσταση αυξημένης εγρήγορσης για 
τη λήψη κατάλληλων προληπτικών μέτρων για τη διαφύλαξη της ρευστότητας και των επιχειρηματικών 
δραστηριοτήτων του Ομίλου και της Μητρικής Εταιρείας.
<div>
<p>ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.</p>
<p>ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024</p>
<p>(ποσά σε χιλιάδες Ευρώ, εκτός αν αναφέρεται διαφορετικά)</p>
<p>64</p>
<p>3. ΣΗΜΑΝΤΙΚΑ ΓΕΓΟΝΟΤΑ ΠΕΡΙΟΔΟΥ</p>
<p>3.1. Πόλεμος σε γειτονικές χώρες</p>
<p>Η τρέχουσα γεωπολιτική κρίση στην Ουκρανία, σε συνδυασμό με τις οικονομικές κυρώσεις που έχουν επιβληθεί</p>
<p>στη Ρωσία από την Ευρωπαϊκή Ένωση, τις Ηνωμένες Πολιτείες της Αμερικής και πολλές άλλες χώρες έχουν</p>
<p>δημιουργήσει συνθήκες αβεβαιότητας στο οικονομικό περιβάλλον σε ευρωπαϊκό και παγκόσμιο επίπεδο.</p>
<p>Ο Όμιλος ΔΕΗ δεν διαθέτει σχετική εμπορική παρουσία σε Ρωσία και Ουκρανία, με αποτέλεσμα να μην</p>
<p>προκύπτει άμεση επίδραση στις δραστηριότητές του, αλλά η έμμεση επίδραση, όπως εξελίχθηκε, είναι ιδιαίτερα</p>
<p>σημαντική.</p>
<p>Το αυξημένο κόστος στην χονδρεμπορική αγορά ηλεκτρικής ενέργειας λόγω της πρωτοφανούς αύξησης της</p>
<p>τιμής φυσικού αερίου το 2022 αποτέλεσε μία εξέλιξη που επηρέασε εμμέσως τις δραστηριότητες του Ομίλου, ο</p>
<p>οποίος όμως προστατεύθηκε σε μεγάλο βαθμό από την καθετοποιημένη φύση των δραστηριοτήτων του, λόγω</p>
<p>της παρουσίας του τόσο στην παραγωγή όσο και στην εμπορία ηλεκτρικής ενέργειας. Η εν λόγω προστασία του</p>
<p>Ομίλου λόγω της καθετοποιημένης φύσης του αμβλύνθηκε σε κάποιο βαθμό, ως συνέπεια του Προσωρινού</p>
<p>Μηχανισμού Επιστροφής Μέρους Εσόδων Αγοράς Επόμενης Ημέρας του Νόμου 4971/2022 (Άρθρο 122).</p>
<p>Με βάση τον Μηχανισμό αυτό που είχε ισχύ την περίοδο 8.7.2022-31.12.2023, οι μονάδες ηλεκτροπαραγωγής</p>
<p>του Διασυνδεδεμένου Συστήματος (πλην Κρήτης) αμείβονταν στην Προημερήσια και Ενδοημερήσια Αγορά με</p>
<p>βάση ρυθμιζόμενες τιμές (στην περίπτωση που αυτές οι ρυθμιζόμενες τιμές προέκυπταν χαμηλότερες από τις</p>
<p>Τιμές Εκκαθάρισης που διαμορφώνονταν ελεύθερα στην Προημερήσια και Ενδοημερήσια Αγορά), όπως αυτές</p>
<p>ορίζονται με Υπουργική Απόφαση (πρακτικά παρακρατήθηκε μέρος των εσόδων τους από την Προημερήσια και</p>
<p>Ενδοημερήσια Αγορά, με το οποίο χρηματοδοτήθηκε ο ειδικός λογαριασμός «Ταμείο Ενεργειακής Μετάβασης»).</p>
<p>Με τον παραπάνω Μηχανισμό τα έσοδα της Παραγωγής στην Προημερήσια και Ενδοημερήσια Αγορά είχαν ένα</p>
<p>ανώτατο όριο (πλαφόν) το οποίο προέκυπτε με βάση το μεταβλητό κόστος των μονάδων (cost plus), ενώ οι</p>
<p>δαπάνες της Προμήθειας στην ίδια Αγορά προέκυπταν με βάση την Τιμή Εκκαθάρισης της Αγοράς αυτής.</p>
<p>Ως έκτακτο μέτρο για την ενίσχυση της ενεργειακής επάρκειας της χώρας και τη μείωση του εφοδιασμού φυσικού</p>
<p>αερίου από την Ρωσία, ο Όμιλος ΔΕΗ δρομολόγησε εντός του 2022 την αύξηση της λιγνιτικής παραγωγής</p>
<p>συμβάλλοντας στην επάρκεια του ηλεκτρικού συστήματος της χώρας για την περίοδο που διαρκούσε η</p>
<p>ενεργειακή κρίση, μέσω αναθεώρησης του μεταλλευτικού σχεδιασμού των ορυχείων και της διαφοροποίησης</p>
<p>του προγράμματος απόσυρσης των λιγνιτικών μονάδων με εκτιμώμενη μικρή επιμήκυνση του σε συνάρτηση και</p>
<p>με τις συνθήκες της αγοράς.</p>
<p>Τα ανωτέρω μέτρα σε συνδυασμό με τις γεωπολιτικές εξελίξεις οδήγησαν σε σημαντική αποκλιμάκωση των</p>
<p>τιμών του φυσικού αερίου και της ηλεκτρικής ενέργειας εντός του 2023 σε όλη την Ευρώπη,</p>
<p>συμπεριλαμβανομένης και της Ελλάδας. Από 01.01.2024, η ελληνική αγορά ενέργειας λειτουργεί χωρίς θεσμικές</p>
<p>παρεμβάσεις και  παρατηρήθηκε περαιτέρω αποκλιμάκωση των τιμών του φυσικού αερίου και της ηλεκτρικής</p>
<p>ενέργειας. Παρόλα αυτά, ο κίνδυνος υψηλών τιμών και άρα ο κίνδυνος παράτασης της ενεργειακής κρίσης, δεν</p>
<p>έχει εξαλειφθεί, δεδομένου και του πολέμου στη Μέση Ανατολή που ξεκίνησε εντός του Οκτωβρίου 2023 στα</p>
<p>σύνορα του Ισραήλ. Μια ενδεχόμενη επέκταση των εχθροπραξιών στην ευρύτερη περιοχή της Μέσης Ανατολής,</p>
<p>εγείρει ανησυχίες για επιμήκυνση της ενεργειακής κρίσης στην Ευρώπη.</p>
<p>Ο Όμιλος ΔΕΗ δεν διαθέτει σχετική εμπορική παρουσία στην περιοχή της Μέσης Ανατολής, με αποτέλεσμα να</p>
<p>μην προκύπτει άμεση επίδραση στις δραστηριότητές του.</p>
<p>Έμμεσες επιπτώσεις ενδέχεται να προκύψουν λόγω της συνεπακόλουθης μείωσης του διαθέσιμου εισοδήματος</p>
<p>των πελατών μας, ως αποτέλεσμα πιθανά αυξημένου ενεργειακού κόστους και της ενίσχυσης των</p>
<p>πληθωριστικών πιέσεων. Επιπρόσθετα, παρατηρήθηκε σημαντική μείωση της ζήτησης Η/Ε κατά το δεύτερο</p>
<p>μισό του 2022 που συνεχίστηκε εντός του 2023, αλλά και το Α’ εξάμηνο 2024.</p>
<p>Η όποια συνολική τελική οικονομική επίδραση από τον πόλεμο Ρωσίας-Ουκρανίας και από τον πόλεμο στη</p>
<p>Μέση Ανατολή στην παγκόσμια και την ελληνική οικονομία και τις επιχειρηματικές δραστηριότητες του Ομίλου</p>
<p>και της Μητρικής Εταιρείας, δεν μπορεί επί του παρόντος να εκτιμηθεί, λόγω του υψηλού βαθμού αβεβαιότητας</p>
<p>που προκύπτει από την αδυναμία πρόβλεψης της τελικής κατάληξης, αλλά και λόγω των δευτερογενών</p>
<p>επιπτώσεών της που αναφέρονται παραπάνω.</p>
<p>Σε κάθε περίπτωση όμως, η Διοίκηση του Ομίλου και της Μητρικής Εταιρείας παρακολουθεί συνεχώς τις σχετικές</p>
<p>εξελίξεις και αξιολογεί τυχόν πιθανές περαιτέρω επιπτώσεις στη λειτουργία, την οικονομική θέση και τα</p>
<p>αποτελέσματα του Ομίλου και της Μητρικής Εταιρείας, ευρισκόμενη σε κατάσταση αυξημένης εγρήγορσης για</p>
<p>τη λήψη κατάλληλων προληπτικών μέτρων για τη διαφύλαξη της ρευστότητας και των επιχειρηματικών</p>
<p>δραστηριοτήτων του Ομίλου και της Μητρικής Εταιρείας.</p>
</div>